مۆخی ئێسک

وێنۆک|مۆخی ئێسکی ڕان|227x227پیکسڵ
چە‌پ|وێنۆک|
مۆخی ئێسک یان مێژووک () پێکھاتووە لە نەرمەشانەیەکی ڕەگاوی کە داربەستەکەی لە شانەی ڕەتیکولێر داڕێژراوە و خانەی جۆراوجۆری خوێنی، خوێنساز و چەوری لە سەرە.

مۆخی ئێسک، ھڵۆڵی نێوان ئێسکە درێژەکان و بۆشایی نێو ئێسکە خڕەکان پڕ دەکاتەوە. بە دوو شێوەی سوور و زەرد دەبینرێت؛ مۆخی ئێسکی سوور زۆرتر لە خانە خوێنسازەکان پێکھاتووە و بە میێلویید دەناسرێت، مۆخی ئێسکی زەردیش، خانە چەورییەکان لەخۆ دەگرێت.

لە سەردەمی تۆلی و پاش لەدایکبوون تا قۆناخی پێگەیین، ھەموو ئێسکەکانی لەش دارای مۆخی ئێسکی سوورن، بەڵام پاش ئەم قۆناخە، مۆخی ئێسکی سوور تەنیا لە بڕبڕاگە، پەراسوو، پەراسووبەند و ئێسکەکانی کاپۆڵدا دەمێنێتەوە و لە دیکەی ئێسکەکانی لەشداجێگەی خۆی بە مۆخی ئێسکی زەرد دەدا.

 خانەکانی مۆخی ئێسک 
لە مۆخی ئێسکدا بڕێ خانە ھەن بە ناوی خانەی بنەڕەتی کە دوو جۆر خانەی تریان لێ دەبێتەوە:
 خانەگەلی ڕیزی لیمفوییدی، کە لیمفوسیتەکانی جۆری B و T دروست دەکەن.
 خانەکانی ڕیزی میێلویید، ئەم خانانەش لە ڕەوتی پێگەیشتندا دەبنە چەن جۆر خانەی تر، لەبەر ئەوەی لە واری کشتدا دەتوانن بناخەداڕێژی کۆلۆنی بن، بە یەکەکانی کۆلۆنیساز دەناسرێن.
 سەرچاوەکان 

پۆل:مۆخی ئێسک
پۆل:کۆئەندامی کوێرەڕژێنە
پۆل:کۆئەندامی ئێسکبەندی
پۆل:کۆئەندامی لیمف